अनुपम खेर की मम्मी ने किया 'The Accidental Prime Minister' का रिव्यू, मनमोहन पर बोलीं- शरीफ था वो बेचारा...Video  
अनुपम खेर की मॉम ने किया फिल्म का रिव्यू
मनमोहन सिंह के लिए कहा कुछ ऐसा
सोशल मीडिया पर वीडियो हो रहा वायरल
अनुपम खेर अकसर अपनी मम्मी के वीडियो इंस्टाग्राम पर डालते रहते हैं. अनुपम खेर ने अपनी मॉम का नया वीडियो डाला है जिसमें वे 'द एक्सीडेंटल प्राइम मिनिस्टर (The Accidental Prime Minister)' का बहुत ही दिलचस्प अंदाज में रिव्यू कर रही हैं. 'द एक्सीडेंटल प्राइम मिनिस्टर  (The Accidental Prime Minister Review)' को लेकर अनुपम खेर (Anupam Kher) की मॉम दिल खोलकर अपनी राय रख रही हैं. 'द एक्सीडेंटल प्राइम मिनिस्टर' में अनुपम खेर मनमोहन सिंह का किरदार निभा रहे हैं.  अनुपम खेर (Anupam Kher) की मम्मी फिल्म देखने के बाद सबसे पहले अपने बेटे की खिंचाई करती हैं और उसके बाद दिल खोलकर अनुपम खेर और पूर्व प्रधानमंत्री मनमोहन सिंह की तारीफ करती हैं. वे कहती हैं कि शरीफ था वो बेचारा...
A post shared by Anupam Kher (@anupampkher) on Jan 10, 2019 at 7:30pm PST
'द एक्सीडेंटल प्राइम मिनिस्टर (The Accidental Prime Minister)' देखने के बाद अनुपम खेर की मम्मी दुलारी खेर उन्हें 100 में से 100 नंबर देती हैं और फिर कहती हैं, 'मुझे मनमोहन सिंह बहुत पसंद है. ऐसा शरीफ था बेचारा. लगता था दूर से शरीफ है, तभी लोग शरीफ को बेवकूफ मानते हैं. ये नहीं पता वो बहुत तेज होते हैं.' वे कहती हैं कि मुझे फिल्म पसंद आई है और ये सबको पसंद आएगी. अनुपम खेर की मम्मी उनकी एक्टिंग और अंदाज की खूब तारीफ करती हैं और अनुपम खेर भी खुश हो जाते हैं.
A post shared by Anupam Kher (@anupampkher) on Jan 9, 2019 at 5:55am PST
'द एक्सीडेंटल प्राइम मिनिस्टर (The Accidental Prime Minister)' को देखने के बाद अपनी मम्मी के बेबाक राय से अनुपम खेर जरूर खुश हो गए हैं, लेकिन अब फिल्म दर्शकों की कसौटी पर कसे जाने के लिए रिलीज हो चुकी है. 'द एक्सीडेंटल प्राइम मिनिस्टर' पूर्व प्रधानमंत्री मनमोहन सिंह के मीडिया एडवाइजर संजय बारू की इसी नाम से किताब पर आधारित है. 'द एक्सीडेंटल प्राइम मिनिस्टर' को विजय गुट्टे ने डायरेक्ट किया है. फिल्म में सोनिया गांधी, राहुल गांधी और प्रियंका गांधी के कैरेक्टर भी नजर आते हैं.